**Likumprojekta “Grozījumi Čeku loterijas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Čeku loterijas likumā” (turpmāk – likumprojekts) ir nepieciešams, lai paplašinātu Čeku loterijas likumā noteikto darījumu apliecinošo dokumentu veidus, kas reģistrējami dalībai čeku loterijā, ieviešot maksāšanai izsniegtu dokumentu (turpmāk – rēķins) par saņemtām precēm vai pakalpojumiem reģistrēšanu. Ar grozījumiem likumā ir paredzēts veicināt iedzīvotāju aktivitāti pieteikt dalībai čeku loterijā čekus, kvītis vai rēķinus par darījumiem nozarēs ar augstu ēnu ekonomikas īpatsvaru, nosakot nozares čeku izlozes. Likums stāsies spēkā 2021.gada 1.aprīlī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts kā viens no fiskālās telpas pasākumiem un izdevumiem prioritārajiem pasākumiem valsts budžetam 2021. gadam un ietvaram 2021.–2023.gadam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Čeku loterija, pamatojoties uz Čeku loterijas likumu, tika uzsākta 2019.gada 1.jūlijā. 2019.gada 17.septembrī Ministru kabinets atbalstīja Finanšu ministrijas prioritāro pasākumu “Čeku loterija - ēnu ekonomikas mazināšana riskantajās nozarēs” un tam paredzēto finansējumu 2020.gadam 400 000 EUR apmērā, vienlaikus paredzot, ka jautājumu par čeku loterijai nepieciešamo finansējumu 2021. un turpmākajiem gadiem jāskata 2021.gada valsts budžeta sagatavošanas procesā pēc čeku loterijas izvērtējuma veikšanas.Izvērtējot čeku loterijas darbības sākotnējos datus par 12 mēnešiem (no 2019.gada jūlija līdz 2020.gada jūlijam), tika identificētas iespējas palielināt iedzīvotāju aktivitāti dalībai čeku loterijā ar interesi veicinošiem pasākumiem, tādā veidā veicinot iedzīvotāju ieradumu par iegādātu preci vai saņemtu pakalpojumu pieprasīt darījumu apliecinošu dokumentu (čeku, kvīti u.c.). Čeku loterijas likuma mērķis ir veicināt godīgu konkurenci un nodokļu saistību labprātīgu izpildi, mazināt krāpšanu nodokļu iekasēšanas jomā un izvairīšanos no nodokļu nomaksas, kā arī mudināt patērētājus pieprasīt čekus par iegādātajām precēm un saņemtajiem pakalpojumiem. Pētījumu centra “SKDS” 2020.gada sākumā visā Latvijas teritorijā veiktā aptauja liecina, ka vidēji katrs piektais (21%) respondents atzīst, ka pēc čeku loterijas darbības uzsākšanas pievērš lielāku uzmanību tam, vai tiek izsniegts darījumu apliecinošs dokuments. Piedalīšanās čeku loterijā ir līdzeklis sabiedrības ieraduma veidošanai, veicinot darījumu apliecinošu dokumentu pieprasīšanu. Savukārt, mainot nodokļu maksātāju ieradumus, tiek veicināta Čeku loterijas mērķa sasniegšana.Čeku loterijas mērķis bija veicināt arī nodokļu saistību labprātīgu izpildi un pēc čeku reģistrācijas Valsts ieņēmumu dienestam (turpmāk – VID) ir iespējas veikt datu ticamības novērtējumu, novēršot zaudējumus valsts budžetam, kad netiek pareizi aprēķināti un maksāti nodokļi no darba algām, nav nodrošināta saimnieciskās darbības izsekojamība, pieļauti pārkāpumi deklarāciju un pārskatu iesniegšanā un aizpildīšanā, nav ievērota preču uzskaites un attaisnojuma dokumentu reģistrācijas kārtība. Čeku loterijas ietvaros reģistrētie dati dod iespēju VID identificēt šādus riskus:* ieņēmumu nedeklarēšanu – pievienotās vērtības nodokļa (turpmāk – PVN) deklarācijā deklarētā kopējā darījumu vērtība ir mazāka par loterijai iesniegto čeku darījumu kopsummu vai darījumu vērtība PVN deklarācijā vispār nav deklarēta, nereģistrēšanās PVN maksātāju reģistrā pie PVN reģistrācijas sliekšņa sasniegšanas. No 2019.gada 1.jūlija līdz 2020.gada 31.jūlijam, ņemot vērā čeku loterijas datus pēc VID aicinājuma 932 uzņēmumi iesniedza precizētas PVN deklarācijas, palielinot valsts budžetu par 1 195 731 milj. EUR;
* neatbilstošu kases aparātu lietošanu – kases aparātu nereģistrēšana VID, no uzskaites noņemto kases aparātu izmantošana, tehniskajām prasībām neatbilstošo elektronisko kases aparātu lietošana, čeku izsniegšana pēc uzņēmuma saimnieciskās darbības apturēšanas. No 2019.gada 1.jūlija līdz 2020.gada 31.maijam, ņemot vērā čeku loterijas datus, identificēti 86 uzņēmumi, kas izsniedza čekus pēc saimnieciskās darbības apturēšanas;
* “aplokšņu” algas – visu darbinieku nedeklarēšana un visa darbinieku faktiski nostrādātā laika neuzskaitīšana. No 2019.gada 1.jūlija līdz 2020.gada 1.jūlijam 43 tematiskajās pārbaudēs piemērots naudas sods 21 540 EUR apmērā.

Tāpat čeku loterija ir atzīts kā efektīvs rīks arī Covid-19 krīzes apstākļos – ar tās starpniecību identificēti vairāki gadījumi, kuros darba ņēmējiem ir piešķirti dīkstāves pabalsti, bet tie turpināja izsniegt čekus uzņēmuma pilnās dīkstāves laikā (dīkstāves periodā netiek nodarbināts neviens darba ņēmējs). Analizējot datus, veicot preventīvas darbības un kontroles pasākumus, gada griezumā (2019.gada 1.jūlijs – 2020.gada 1.jūlijs) čeku loterijas tiešs finansiāls pienesums valsts budžetā veido 1,2 milj. EUR, līdz ar to ieņēmumi ir teju divreiz lielāki nekā izdevumi.Pamatojoties uz čeku loterijas darbības rezultātu novērtējumu, ir secināts, ka čeku loterija ir efektīvs datu iegūšanas veids, lai turpmāk informāciju izmantotu nodokļu administrēšanas procesā preventīvo un kontroles pasākumu veikšanai un kopumā sekmētu ēnu ekonomikas ierobežošanu. Līdz ar to čeku loterija ir jāturpina arī nākamajā budžeta periodā. Sakarā ar to, ka VID sekmīgi izmanto loterijā reģistrēto čeku un citu dokumentu informāciju nodokļu nomaksas risku analīzē, paplašinot čeku loterijai reģistrējamo dokumentu skaitu, VID tiks paplašināts analītiskam darbam pieejamās informācijas apjoms. Pašlaik dalībai čeku loterijā ir iespējas reģistrēt čekus, kvītis un biļetes. Taču, vērtējot tirdzniecības veidu un preču piegādes dažādību, konstatējams, ka iedzīvotāju ieradumi veikt preču pasūtījumus internetā vai veikt apmaksu par saņemtiem pakalpojumiem pēc rēķina saņemšanas ir plaši izplatīti. Līdz ar to, čeku loterijai pašlaik netiek reģistrēts būtisks skaits potenciālu darījumus apliecinošu dokumentu. Tāpēc, likumprojektā ir paredzētas iespējas reģistrēt dalībai čeku loterijā arī rēķinus par saņemtas preces vai pakalpojuma samaksu. Ar šiem grozījumiem likumā ir paredzēts veicināt iedzīvotāju aktivitāti pieteikt dalībai čeku loterijā čekus, kvītis, biļetes vai rēķinus par darījumiem nozarēs ar augstu ēnu ekonomikas īpatsvaruIeviešot nozaru čeku izlozes un mudinot iedzīvotājus reģistrēt čekus un citus dokumentus, kurus izsniedzis nodokļu maksātājs, kura pamatdarbības veids pēc NACE koda atbilst nozarei, kuru VID izvēlējies noteiktā periodā kā nozari ar augstu ēnu ekonomikas īpatsvara risku un ņemot vērā valsts nodokļu nomaksas veicināšanas prioritātes, ar iespējām laimēt īpašas balvas tiks vairota iedzīvotāju vēlme pieprasīt čekus vai citus darījumu apliecinošus dokumentus tieši šajās izvēlētajās nozarēs. Tādējādi tiks palielināta VID iespēja izmantot reģistrēto čeku informāciju analītiskā darbā, izmantot analītiskā darba rezultātus nodokļu kontroles pasākumos, sekmēt labprātīgu nodokļu nomaksu noteiktās ēnu ekonomikas riskam pakļautās nozarēs, kā arī veicināt godīgas konkurences vides attīstītību nozarē.Pamatojoties uz minēto ar likumprojektu ir paredzēts noteikt tālāk minētos grozījumus.Lai paplašinātu čeku loterijai reģistrējamo preču iegādes vai pakalpojuma saņemšanas samaksas dokumentu skaitu, ar grozījumiem likuma 1.panta 1) apakšpunktā tiek papildināts čeku loterijai reģistrējamo dokumentu uzskaitījums ar maksāšanai izsniegtiem dokumentiem (rēķiniem) par preci vai pakalpojumu, kas samaksāts, izmantojot bankas pārskaitījumu, ietverot to likumā noteiktajā definīcijā ar terminu “čeks”. Lai veicinātu iedzīvotāju aktivitāti pieteikt dalībai čeku loterijā čekus, kvītis vai rēķinus par darījumiem nozarēs ar augstu ēnu ekonomikas īpatsvaru likuma 1.pants tiek papildināts ar jaunu 13) apakšpunktu definējot terminu “nozares čeks” - reģistrēts čeks, kuru izsniedzis nodokļu maksātājs, kura pamatdarbības veids pēc NACE koda atbilst nozarei, kuru Valsts ieņēmumu dienests izvēlas, ņemot vērā valsts nodokļu nomaksas veicināšanas prioritātes. VID izvēlas šīs nozares, ņemot vērā informāciju par nedeklarētās darba algas ienākumiem komercsektorā strādājošajiem, kā arī informāciju par čeku loterijai iesniegto maksājuma dokumentu skaitu un reģistrēto dokumentu izsniedzēju darbības nozari. Ņemot vērā, ka dalībai čeku loterijā visvairāk ir reģistrēti maksājumu apliecinošie dokumenti, kuru izsniedzēju pamatdarbības veids ir mazumtirdzniecība (87,6 % no visiem reģistrētajiem maksājumu apliecinošajiem dokumentiem), mazumtirdzniecības nozare netiek ņemta vērā, izņemot preču tirdzniecību stendos un tirgos. Savukārt ar jaunu likuma 1.panta 14) apakšpunktu tiek definēts termins “tematiskais ceturksnis” lai noteiktu laika intervālu, kura ietvaros tiek reģistrēti čeki, kuri atbilst nozares čeku definīcijai. Papildus ar likuma 3.panta pirmās daļas 16) apakšpunktu VID tiek uzdots vienu mēnesi pirms tematiskā ceturkšņa uzsākšanas, čeku loterijas tīmekļvietnē publicēt nozares, kurām atbilst nozares čeki, lai sabiedrībai sniegtu informāciju par noteiktā periodā noteiktiem nozares čekiem, kas piesakāmi dalībai loterijā tematiskajā ceturksnī. Ar grozījumiem likuma 6.panta septītajā daļā no esošā likuma tiek svītroti vārdi “vai čeks izdots par iegādātu preci vai par sniegtu pakalpojumu, kā arī”. Minētais formulējums tika ietverts esošā likuma redakcijā pirms VID un informatīvās sistēmas izstrādātājs tika izstrādājuši informatīvās sistēmas risinājumu, kura rezultātā čeku loterijai reģistrēto čeku piekritību preču iegādei vai pakalpojuma saņemšanai nosaka informatīvā sistēma, vadoties pēc nodokļu maksātāja sniegtās informācijas VID par pamatdarbības veidu pēc NACE koda. Savukārt likuma 6.panta septītajā daļā aiz vārdiem “nodokļu maksātāja reģistrācijas kodu” tiek pievienota informācijas par rēķina reģistrēšanu “un, reģistrējot rēķinu par saņemtu preci vai pakalpojumu, veic atzīmi par rēķina samaksu ar bankas pārskaitījumu”.Likumā tiek izteikta 6.panta devītā daļa jaunā redakcijā, lai esošā balvu fonda ietvaros noteiktu balvu skaitu un balvu vērtību atbilstoši izlozējamām trim balvām 500 *euro* vērtībā par nozaru čeku izlozi. Minēto balvu skaits un vērtība ir samazinājusi iepriekš esošo 100 *euro* vērtībā esošo balvu skaitu no 50 uz 35 balvām 100 *euro* vērtībā.Likumā ietvertā jauna 6.panta devītā prim daļa un devītā divi prim daļa paredz grozījumus esošajā likumā, kas saistīti ar nozaru čeku izlozes ieviešanu. Čeku loterijas likuma redakcijā, kādā likums tika pieņemts 2018.gada 1.novembrī, likuma anotācijā tika noteikts ka izlozes uzvarētāja noteikšanai tiks izmantota attiecība 70:30, proti, 70% laimējušos čekus izlozē no iesniegtiem čekiem un darījumu apliecinošām kvītīm, kas izsniegtas par Latvijas Republikas teritorijā sniegtajiem pakalpojumiem, un 30% laimējušos čekus izlozē no izsniegtiem čekiem un darījumu apliecinošām kvītīm, kas izsniegtas par precēm, kas iegādātas publiskajās tirdzniecības vietās Latvijas Republikā. Tomēr, lai sabiedrībai sniegtu precīzu likumā ietvertu informāciju par mēnešu balvu 10 000 *euro* vērtībā, 5000 *euro* vērtībā un 100 *euro* vērtībā izlozi, likums tiek papildināts ar jaunu 6.panta devīto trīs prim daļu, nosakot, ka reģistrētie čeki tiek izlozēti pēc šāda principa: 70% laimējušos čekus izlozē no loterijā reģistrētajiem čekiem, kurus izsniedza Latvijā reģistrēts nodokļu maksātājs, kura pamatdarbības veids pēc nodokļu maksātāju sniegtās informācijas Valsts ieņēmumu dienestam par uzņēmumu pamatdarbības veidu saistīts ar pakalpojumu sniegšanu atbilstoši Valsts ieņēmumu dienesta pieņemtajai klasifikācijai, un 30% laimējušos čekus izlozē no loterijā reģistrētajiem čekiem, kurus izsniedza Latvijā reģistrēts nodokļu maksātājs, kura pamatdarbības veids pēc nodokļu maksātāju sniegtās informācijas Valsts ieņēmumu dienestam par uzņēmumu pamatdarbības veidu saistīts ar preču ražošanu vai tirdzniecību atbilstoši Valsts ieņēmumu dienesta pieņemtajai klasifikācijai.Likumā veiktie grozījumi, izsakot likuma 6.panta desmitās daļas 1) apakšpunktu, 2) apakšpunktu, kā arī 8.panta pirmās daļas 1) apakšpunktu un 2) apakšpunktu jaunā redakcijā ir saistītas ar likumā veiktiem grozījumiem, paplašinot čeku loterijai reģistrējamo dokumentu uzskaitījumu ar rēķiniem par preci vai pakalpojumu, kad samaksa tiek veikta, izmantojot bezskaidras naudas norēķinu (veicot bankas pārskaitījumu). Izlozē var piedalīties ar tādiem rēķiniem, kas noformēti atbilstoši likuma “Par grāmatvedību 7.panta prasībām. Ja preču pārdevējs vai pakalpojumu sniedzējs nav nosūtījis klientam rēķinu, bet, piemēram, noformējis pasūtījumu sarakstu, kurā nav ietverti visi likuma “Par grāmatvedību” 7.pantā noteiktie rekvizīti, tad šāds dokuments nav uzskatāms par rēķinu, ar kuru drīkst piedalīties izlozē. Reģistrējot rēķinu izlozei, dalībnieks veic arī atzīmi par rēķina samaksu ar bankas pārskaitījumu. Šī informācija tiek uzskatīta par apliecinājumu, ka saņemtais rēķins ir samaksāts.VID pārbauda laimējušos rēķinus, saņemot no laimētāja ne tikai rēķinu, kurš atbilst likuma “Par grāmatvedību” 7.panta prasībām, bet arī pārbauda iesniegto samaksu apliecinošu bankas maksājuma uzdevumu vai citu samaksu apliecinošu dokumentu, piemēram, iesniegto bankas konta izrakstu par dienu, kurā veikta samaksa.Likuma spēkā stāšanās laiks ir noteikts, ņemot vērā nepieciešamo tehnisko izmaiņu veikšanas laiku, kā arī izmaiņu testēšanas un nodošanas darbībā nepieciešamo laiku. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts ieņēmumu dienests, Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās personas, kuras piedalās čeku loterijā atbilstoši Čeku loterijas likumā norādītajiem noteikumiem un ir iegādājušās no preču tirgotāja preci vai no pakalpojumu sniedzēja ir saņēmušas pakalpojumu, kura darījuma vērtība ir vismaz 5 *euro.* |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertajam tiesiskajam regulējumam ir pozitīva ietekme uz tautsaimniecību. Iesaistot fiziskās personas piedalīties čeku loterijā, tiks sekmēta ēnu ekonomikas mazināšanās un tādējādi arī sekmēta tautsaimniecības attīstība nozarēs, kurās tiks organizētas čeku loterijas nozares čeku izlozes. Iedzīvotāju dalība čeku loterijas nozares čeku izlozēs, iesniedzot darījumu apliecinošus dokumentus par konkrētajā nozarē iegādātu preci vai saņemtu pakalpojumu, veicinās šīs tautsaimniecības nozares darbības sakārtošanu, uzlabos nozarē godīgas konkurences apstākļus un ļaus VID identificēt nodokļu nomaksas riskus noteiktā nozarē.Likumprojekts nodrošina fiziskām personām vienlīdzīgas tiesības un iespējas.Likumprojekts neveido papildu administratīvo slogu, dalība čeku loterijā ir brīvprātīgs pasākums, kas veicina nodokļu maksāšanas kultūras attīstību un nodokļu ieņēmumu reģistrēšanu. |
| 3. | Administratīvo izmaksu monetārs novērtējums | Iepirkuma procedūras Nr.FM VID 2018/100 “Valsts ieņēmumu dienesta Čeku loterijas organizēšanas un īstenošanas pakalpojums (92351100-7)” ietvaros par čeku loterijas pakalpojuma sniedzēju tika izvēlēta SIA “Mobilly” (reģ. Nr. 40003654405).Publisko iepirkumu likuma 61.panta piektās daļas 2.punkts paredz, ka iepirkuma līguma vai vispārīgās vienošanās grozījumi ir pieļaujami, ja iepirkuma līguma vai vispārīgās vienošanās grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 10 procentus no sākotnējās iepirkuma līguma vai vispārīgās vienošanās līgumcenas publiska piegādes un publiska pakalpojuma līguma gadījumā. Ņemot vērā minēto, jauna publisko iepirkumu procedūra netiks veikta, savukārt līgums par čeku loterijas organizēšanu un īstenošanu, kas noslēgts starp VID un SIA “Mobilly”, būs grozīts, ievērojot Publisko iepirkumu likuma 61.panta piektās daļas 2.punktu. Nodokļu maksātājam administratīvās izmaksas neradīs. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 792 000 | 0 | 1 994 000 | 698 785 | 1 794 000 | 698 785 | 698 785 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 752 800 | 0 | 1 962 800 | 678 661 | 1 740 180 | 678 661 | 678 661 |
| 1.2. valsts speciālais budžets | 0 | 0 | 47 856 | 16 770 | 43 056 | 16 770 | 16 770 |
| 1.3. pašvaldību budžets | 39 200 | 0 | 11 964 |  3 354 | 10 764 |  3 354 | 3 354 |
| 2. Budžeta izdevumi | 427 756 | 0 | 0 | 635 012 | 0 | 635 012 | 635 012 |
| 2.1. valsts pamatbudžets | 427 756 | 0 | 0 | 635 012 |  | 635 012 | 635 012 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | + 63 773 | 0 | + 63 773 | + 63 773 |
| 3.1. valsts pamatbudžets | 0 | 0 | 0 | + 43 649 | 0 |  + 43 649 | + 43 649 |
| 3.2. speciālais budžets | 0 | 0 | 0 | + 16 770 | 0 | + 16 770 | + 16 770 |
| 3.3. pašvaldību budžets | 0 | 0 | 0 |  + 3 354 | 0 | + 3 354 |  + 3 354 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | X | 0 | X | 0 | 0 |
| 5. Precizēta finansiālā ietekme | X | 0 | X | + 63 773 | X | + 63 773 | + 63 773 |
| 5.1. valsts pamatbudžets | 0 |  + 43 649  |  + 43 649  | + 43 649  |
| 5.2. speciālais budžets | 0 | + 16 770 | + 16 770 | + 16 770 |
| 5.3. pašvaldību budžets | 0 | + 3 354 |  + 3 354 | + 3 354 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ieņēmumi: papildu ieņēmumu prognoze 2021.-2023.gadam balstīta uz pieņēmumu, ka saistībā ar “tematisko ceturkšņu” ieviešanu Čeku loterijā nozarēs ar augstu ēnu ekonomikas īpatsvaru un mājsaimniecību galapatēriņa ietekmi palielināsies reģistrētie saimnieciskās darbības ieņēmumi un attiecīgi arī nodokļu ieņēmumi. Ņemot vērā Covid-19 radītās ekonomiskās krīzes ietekmi nozaru, kuras varētu tikt iekļautas “tematisko ceturkšņu” izlozēs, pienesums valsts budžetā varētu palielināties par 2 % jeb 698,79 tūkst. *euro*, t.sk.: pievienotās vērtības nodoklis 677,82 tūkst. *euro*, valsts sociālās apdrošināšanas obligātās iemaksas 16,77 tūkst. *euro* un iedzīvotāju ienākuma nodoklis 4,2 tūkst. *euro*.2021.gadā un turpmāk ik gadu čeku loterijas organizēšanai ir nepieciešami 635 012 EUR.

|  |  |  |
| --- | --- | --- |
| **Aktivitātes** | **Plānotie izdevumi 2021.gadā un turpmāk****ik gadu, EUR** | **Izdevumu aprēķins** |
| **1. Balvu fonds** | **430 000,00** |  |
| 1.1. Mēneša izložu izmaksas | 360 000,00 | Mēnesī = 30 000 EUR, t.i.,1 balva x 10 000 EUR3 balvas x 5 000 EUR3 balvas x 500 EUR35 balvas x 100 EURGadā = 30 000 EUR x 12 |
| 1.2. Gada izlozes izmaksas | 70 000,00 | 1 balva x 20 000 EUR4 balvas x 10 000 EUR5 balvas x 2 000 EUR |
| **2. VID reklāma plašsaziņas līdzekļos** | **100 000,00** | Finansējuma apmērs plānots atbilstoši iepriekšējo čeku loterijas publicitātes iepirkumu pieredzei un izdevumiem, lai gada ietvaros loterijai varētu nodrošināt dažāda veida publicitāti (reklāma, reprezentācijas materiāli, sabiedrisko attiecību pasākumi u.c.) |
| **3. Čeku loterijas organizēšanas un īstenošanas pakalpojuma nodrošināšana (SIA"MOBILLY")** | **75 000,00** |  |
| 3.1. Ikmēneša nomas maksa | 68 098,80 | 5674,9 EUR x 12 mēneši |
| 3.2. Sistēmas uzlabojumi | 6 901,20 |  |
| **4. Izlozes rezultātu pārraide un raidījuma montāža (VAS "LATVIJAS LOTO")** | **30 000,00** |  |
| 4.1. Ikmēneša izlozes rezultātu publiskošanas producēšanas izmaksas un loterijas rezultātu publiskošanas pašreklāmas izmaksas All Media Latvia | 28 488,24 | 2374,02 EUR x 12 mēneši |
| 4.2. Gada izlozes rezultātu producēšanas izdevumi | 1511,76 |  |
| **5. Domēna vārda cekuloterija.lv uzturēšanas izmaksas NIC** | **12,00** |  |
| **KOPĀ** | **635 012,00** |  |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Finansējums 2021.gadā tehnisko izmaiņu gadījuma skaitļu ģeneratorā ieviešanai tiks nodrošināts Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” piešķirto līdzekļu ietvaros.2021.gada valsts budžeta sagatavošanas procesā palielināta nodokļu ieņēmumu prognoze 2021., 2022. un 2023. gadā par 698 785 EUR (tai skaitā ieņēmumus no pievienotās vērtības nodokļa par 677 822 EUR, valsts sociālās apdrošināšanas obligātās iemaksas par 16 770 EUR un ieņēmumus no iedzīvotāju ienākuma nodokļa par 4 193 EUR) ik gadu un palielināta dotācija no vispārējiem ieņēmumiem un izdevumi 635 012 EUR apmērā ik gadu Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana”, lai nodrošinātu čeku loterijas organizēšanas un izmaksājamo balvu izdevumu segšanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts izskatāms vienotā paketē ar Finanšu ministrijas likumprojektu “Par vidēja termiņa budžeta ietvaru 2021., 2022. un 2023. gadam” un likumprojektu “Par valsts budžetu 2021.gadam”. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes netika veiktas, jo likumprojekts izskatāms vienotā paketē ar likumprojektu “Par vidēja termiņa budžeta ietvaru 2021., 2022. un 2023. gadam” un likumprojektu “Par valsts budžetu 2021.gadam”. Pēc likumprojekta pieņemšanas informācija par izmaiņām čeku loterijā tiks publicēta čeku loterijas tīmekļvietnē cekuloterija.lv. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz veidot jaunas institūcijas, reorganizēt vai likvidēt esošās institūcijas.Likumprojekta izpilde tiks nodrošināta VID piešķirto resursu ietvaros.Papildus cilvēkresursi nav nepieciešami. |
| 3. | Cita informācija | Nav |

Finanšu ministrs J. Reirs

Krēsliņa, 67122667

Arta.Kreslina@vid.gov.lv

Boriseviča 67095512

alesja.borisevica@fm.gov.lv

v\_sk = 3047